text: [{"text_idx": "#000000", "text": "Huldufo\u0301lkini hava alti\u0301\u00f0 veri\u00f0 har"}, {"text_idx": "#000001", "text": "Elin Michelsen hevur alti\u0301\u00f0 lisi\u00f0 no\u0301gv fantasy, og i\u0301 fj\u00f8r gav hon u\u0301t si\u0301na fyrstu skalds\u00f8gu i\u0301 fantasyungdo\u0301msr\u00f8\u00f0ini um To\u0301ru, sum er bygd a\u0301 sagnirnar um huldufo\u0301lk i\u0301 F\u00f8royum. Onnur bo\u0301k i\u0301 tri\u0301verkinum, Vanvar\u00f0i, er ju\u0301st u\u0301tkomin. Vit hava pra\u0301ta\u00f0 vi\u00f0 Elina um at skapa eitt fiktivt univers rundan um huldur, og hva\u00f0ani i\u0301bla\u0301sturin er komin."}, {"text_idx": "#000002", "text": "Hva\u00f0ani kom hugskoti\u00f0 til dulda heimin vi\u00f0 huldufo\u0301lkum?"}, {"text_idx": "#000003", "text": "Ta\u00f0 kennist n\u00e6stan, sum er ta\u00f0 ikki eitt hugskot, sum er komi\u00f0 nakrasta\u00f0ni fra\u0301, ti\u0301 tey hava alti\u0301\u00f0 veri\u00f0 har \u2013 huldufo\u0301lkini. Tey mangla\u00f0u bara onkran, sum kundi siga teirra s\u00f8gu, og ta\u00f0 bleiv so eg, sum slapp at siga fra\u0301 ju\u0301st hesum partinum, ti\u0301 s\u00f8gan er ju\u0301 no\u0301gv eldri og fevnir um no\u0301gv meira enn ju\u0301st s\u00f8guna um To\u0301ru og hini ungu fo\u0301lkini i\u0301 sku\u0301lanum."}, {"text_idx": "#000004", "text": "Les eisini: Hvat nu\u0301, um eg fann eina beinagrind?"}, {"text_idx": "#000005", "text": "Lesarin f\u00e6r ikki no\u0301gv at vita um To\u0301ru, men vit vita alla ti\u0301\u00f0, at hon er naka\u00f0 heilt serligt. Hvussu hev\u00f0i tu\u0301 ly\u0301st karakterin To\u0301ru?"}, {"text_idx": "#000006", "text": "Eg haldi ikki, at To\u0301ra heldur so no\u0301gv um seg sja\u0301lva, ti\u0301 hon veit ikki, hv\u00f8r hon er. Hon kennir ikki si\u0301ni foreldur og ei heldur si\u0301tt upphav, fyrr enn hon finnur u\u0301t av, at hon er hulda. So hv\u00f8rt sum hennara ga\u0301vur mennast, so ger hon ta\u00f0 eisini og byrjar at tru\u0301gva meira upp a\u0301 seg sja\u0301lva, uttan at hon sja\u0301lv varnast ta\u00f0."}, {"text_idx": "#000008", "text": "Tu\u0301 hevur havt a\u0301huga fyri fantasybo\u0301kum, si\u0301\u00f0an tu\u0301 vart barn. Hevur tu\u0301 eisini alti\u0301\u00f0 havt a\u0301huga fyri huldufo\u0301lkum og \u00f8\u00f0rum f\u00f8royskum sagnverum?"}, {"text_idx": "#000009", "text": "Eg veit ikki, um eg havi havt so sto\u0301ran a\u0301huga fyri teimum akkura\u0301t, men eg r\u00e6ddist tey illa, ta\u0301 eg var yngri (og eldri), og skuldi ganga u\u0301ti i\u0301 myrkri. Eg var vi\u0301s i\u0301, at eg hoyrdi onkran ella sa\u0301 okkurt, har einki a\u0301tti at vera, so a\u0301 onkran ha\u0301tt hava hesar sagnverur liva\u00f0 i\u0301 mi\u0301num go\u0301\u00f0a hugflogi alt mi\u0301tt li\u0301v. Kanska merki eg tey mest i\u0301 mj\u00f8rkanum, ta\u0301 ljo\u0301\u00f0 eru doyvd og tu\u0301 s\u00e6rt uttan at si\u0301ggja, ti\u0301 har kann hvat sum helst goyma seg."}, {"text_idx": "#000010", "text": "Les eisini: Hvat er YA-skaldskapur?"}, {"text_idx": "#000011", "text": "Finnur To\u0301ra nakranti\u0301\u00f0 u\u0301t av, hvat hendi tann mikudagin, sum er pu\u0301ra burtur u\u0301r minninum, ta\u0301 hon fann u\u0301t av, at hon var huldufo\u0301lk?"}, {"text_idx": "#000012", "text": "Ta\u00f0 er ein go\u0301\u00f0ur spurningur. Eg haldi, at ta\u00f0 veldst eitt sindur um, hv\u00f8rt To\u0301ra vil vita ta\u00f0 ella ikki. A\u0301 a\u00f0rari si\u0301\u00f0uni vil hon fegin vita ta\u00f0, men eg haldi, at ta\u00f0 ynski javnvigar vi\u00f0 o\u0301ttanum fyri ti\u0301, sum hendi tann dagin. Ta\u00f0 einasta, hon minnist, eru armystivlar og blo\u0301\u00f0, so eg skilji hana v\u00e6l, um hon aftrar seg."}, {"text_idx": "#000013", "text": "Rimaru\u0301mi\u00f0 endar, ta\u0301 spenningurin er i\u0301 h\u00e6ddini, hvat kann lesarin gle\u00f0a seg til i\u0301 Vanvar\u00f0a?"}, {"text_idx": "#000015", "text": "Les eisini: Hvussu vit ung at lesa?"}, {"text_idx": "#000017", "text": "Um F\u00f8royar lesaUpprunin til F\u00f8royar lesaEndama\u0301li\u00f0Samstarvi\u00f0LesivanakanninginTemaSummarbo\u0301kinKom-og-lesMillum permurnarF\u00f8royingar lesaLesipreiMi\u0301tt bo\u0301kaminniRith\u00f8vundapra\u0301tMa\u0301l & mi\u00f0lanA\u0301 breddanumFilmar um lesingSku\u0301labo\u0301kav\u00f8r\u00f0urinL\u00e6rarinNa\u0301mslektarinNa\u0301msfr\u00f8\u00f0ingurinLandssty\u0301risma\u00f0urinMaria og RonjaLesandi skiparinSambandBo\u0301kaslu\u0301kurinMore"}, {"text_idx": "#000018", "text": "Summarbo\u0301kinKom-og-lesMillum permurnarF\u00f8royingar lesaLesipreiMi\u0301tt bo\u0301kaminniRith\u00f8vundapra\u0301tMa\u0301l & mi\u00f0lanA\u0301 breddanum"}]